SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-38-14/24

**2024. gada 12. jūnijā plkst. 10:00**

Rīgā, Jēkaba ielā 16, komisijas sēžu zālē

Sēdē piedalās:

komisijas locekļi:

**Raimonds Bergmanis – komisijas priekšsēdētājs**

**Andrejs Vilks – komisijas priekšsēdētāja biedrs**

**Jānis Skrastiņš – komisijas sekretārs**

**Ainars Latkovskis**

**Ināra Mūrniece**

**Igors Rajevs – Iekšlietu ministrijas parlamentārais sekretārs**

**Aleksejs Rosļikovs**

**Uģis Rotbergs**

**Atis Švinka – Aizsardzības ministrijas parlamentārais sekretārs**

**Edmunds Zivtiņš**

*uzaicinātie par 1. jautājumu:*

* Iekšlietu ministrijas Valsts sekretāra vietnieks, Juridiskā departamenta direktors **Vilnis Vītoliņš**
* Pilsonības un migrācijas lietu pārvaldes Migrācijas nodaļas vadītāja **Ilze Briede**
* Finanšu ministrijas Budžeta departamenta Aizsardzības un tiesībsargājošo iestāžu finansēšanas nodaļas vadītāja **Kristīne Kļaviņa**
* Ekonomikas ministrijas piedalīsies Cilvēkkapitāla attīstības departamenta vecākais eksperts **Varis Prudņikovs**
* Labklājības ministriju pārstāvēs Darba tirgus politikas departamenta vecākā eksperte **Olga Iļjina**
* Tieslietu ministrijasValststiesību departamentaAdministratīvo tiesību nodaļas vecākā juriste **Linda Upīte**
* Valsts izglītības satura centra Valsts valodas prasmes pārbaudes nodaļas vadītāja **Anta Lazareva**
* Latvijas Darba devēju konfederācijas juriste, darba tiesību eksperte **Anete Neilande**

*uzaicinātie par 2. jautājumu:*

* Tieslietu ministrijas Valststiesību departamenta direktore **Sanita Mertena**
* Tieslietu ministrijas Valststiesību departamenta Administratīvās atbildības politikas nodaļas jurists **Sandis Vilcāns**

*uzaicinātie par 3. jautājumu:*

* Aizsardzības ministrijas Kiberdrošības politikas departamenta direktors **Edgars Kiukucāns**
* Aizsardzības ministrijas Kiberdrošības politikas departamenta vecākā eksperte-juriste **Santa Lepere- Justamente**
* Informācijas tehnoloģiju drošības incidentu novēršanas institūcijas CERT.LV vadītājas vietnieks **Varis Teivāns**
* Informācijas tehnoloģiju drošības incidentu novēršanas institūcijas CERT.LV juriste **Iveta Skujiņa**
* Informācijas tehnoloģiju drošības incidentu novēršanas institūcijas CERT.LV pārvaldības un atbilstības grupas vadītājs **Kristiāns Teters**
* Satiksmes ministrijas Sakaru departamenta Elektronisko sakaru un pasta nodaļas vecākais referents **Dainis Valdmanis**
* Ekonomikas ministrijas Informācijas tehnoloģiju departamenta direktors **Alvils Pierhurovičs**
* Militārās izlūkošanas un drošības dienesta eksperts **Edgars Runcis**
* Militārās izlūkošanas un drošības dienesta eksperts **Guntis Smilgzdrivs**
* Satversmes aizsardzības biroja pārstāvis
* Latvijas Darba devēju konfederācijas biedru attiecību speciālists **Agris Bojārs**
* Latvijas Darba devēju konfederācijas pārstāvis **Ilze Kauce**
* Latvijas Darba devēju konfederācijas pārstāvis **Inese Olafsone**
* Latvijas Darba devēju konfederācijas pārstāvis **Uldis Lībietis**
* Drošības nozares kompāniju asociācijas (DNKA) valdes priekšsēdētājs **Arnis Vērzemnieks**
* Latvijas Informācijas un komunikācijas tehnoloģijas asociācijas (LIKTA) eksperts **Uldis Lībietis**
* Latvijas Pārtikas tirgotāju asociācijas izpilddirektors **Noris Krūzītis**

Saeimas deputāte **Viktorija Pleškāne**

Saeimas Juridiskā biroja vecākā juridiskā padomniece **Lilita Vilsone**

Saeimas Juridiskā biroja vecākā juridiskā padomniece **Līvija Millere**

**Komisijas darbinieki: vecākā konsultante Ieva Barvika, konsultanti Sandra Kaire, Egita Kalniņa, Inese Silabriede un Māris Veinalds**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

**1. Grozījums Imigrācijas likumā (561/Lp14) 3. lasījumam.**

**2. Grozījumi Sodu reģistra likumā (616/Lp14) 1. lasījumam.**

**3. Nacionālās kiberdrošības likums (553/Lp14) 3. lasījumam.**

R.Bergmanis atklāj sēdi un iepazīstina ar izskatāmo darba kārtību. Atsaucoties Tieslietu ministrijas (turpmāk – TM) pārstāves lūgumam, aicina grozīt izskatāmo jautājumu secību, un kā pirmo izskatīt likumprojektu “Grozījumi Sodu reģistra likumā” 1. lasījumam.

*Komisijai nav iebildumu.*

**2. Grozījumi Sodu reģistra likumā (616/Lp14) 1. lasījumam.**

TM pārstāve informē par likumprojektu. Šie ir Sodu reģistra likuma tehniski grozījumi, kas saistīti ar Administratīvās atbildības likuma grozījumiem. Sodu reģistra likuma VI nodaļā ir iekļauts Administratīvo pārkāpumu procesa atbalsta sistēmas regulējums, tostarp saistībā ar papīra formā esošo dokumentu pārvēršanu elektroniskā formā, parakstīšanu un dokumentu glabāšanu. Tas tikai daļēji regulē administratīvā pārkāpuma procesu elektroniskajā vidē. Projekts stāsies spēkā vienlaikus ar grozījumiem Administratīvās atbildības likumā, kuri paredzēs administratīvā pārkāpuma procesa elektroniskā vidē regulējumu.

Šie jautājumi šobrīd vienlaikus tiek skatīti arī Saeimas Juridiskajā komisijā.

*Deputātiem nav komentāru un jautājumu par šo likumprojektu.*

R.Bergmanis dod vārdu Saeimas Juridiskā biroja (turpmāk – JB) pārstāvei,

L.Vilsone informē, ka JB nav konceptuālu iebildumu šajā likumprojektā uz pirmo lasījumu.

**R.Bergmanis** noslēdz diskusiju, aicina komisiju balsot par likumprojektu pirmajam lasījumam.

*Likumprojekts tiek vienbalsīgi atbalstīts.*

**R.Bergmanis** aicina izvēlēties referentu, pats piesakās ziņot par likumprojektu.

*Deputātiem nav iebildumu.*

**R.Bergmanis** aicina komisiju noteikt priekšlikumu iesniegšanas termiņu otrajam lasījumam.

*Pamatojoties uz TM pārstāves ieteikumu, kas saskaņots ar JB, sēdes dalībnieki vienojas par 31. jūliju.*

**LĒMUMS:**

- konceptuāli atbalstīt likumprojektu “Grozījumi Sodu reģistra likumā” (616/Lp14) un virzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu otrajam lasījumam – 31. jūliju;

- referents – R.Bergmanis.

**1. Grozījums Imigrācijas likumā (561/Lp14) 3. lasījumam.**

R.Bergmanis informē, ka par izskatāmo likumprojektu saņemti 5 priekšlikumi. Aicina tos izskatīt, bet vienlaikus atgādina Saeimas Kārtības ruļļa (turpmāk – SKR) 107.panta regulējumu:

*“Priekšlikumi pēc likumprojekta izskatīšanas otrajā lasījumā iesniedzami 95. pantā noteiktajā kārtībā. Priekšlikumus, kas otrajā lasījumā, balsojot par tiem atsevišķi, tika noraidīti vai tiek noraidīti tāpēc, ka deputāti piekrīt atbildīgās komisijas atzinumam, nevar atkārtoti iesniegt pēc otrā lasījuma. Šādus priekšlikumus atbildīgā komisija neizskata un nepievieno projektam, virzot to izskatīšanai trešajā lasījumā.”*

R.Bergmanis norāda, ka Saeimas deputātes V.Pleškānes priekšlikumi Nr. 1 un Nr.4 atbilst šī panta nosacījumiem; atgādina, ka saturā identiski V.Pleškānes priekšlikumi jau tika rūpīgi izdiskutēti un noraidīti, izskatot likumprojektu otrajam lasījumam. Uzskata, ka atbilstoši SKR nosacījumiem šādi priekšlikumi nav iekļaujami tabulā un izskatāmi atkārtoti.

V.Pleškāne komentē savu priekšlikumu nozīmību, aicina komisiju tos izskatīt. Atzīmē, ka ir atklāti jauni apsvērumi.

R.Bergmanis aicina komisiju nobalsot par deputātes V.Pleškānes priekšlikumu Nr.1 un Nr.4 iekļaušanu izskatīšanai šajā sēdē.

*Balsojums: par – 2; pret – 6; atturas – 0.*

Komisija **neatbalsta** priekšlikumu Nr.1 un Nr.4 izskatīšanu.

**R.Bergmanis** aicina komisiju izskatīt pārejos priekšlikumus.

Nr.2 – iekšlietu ministra R.Kozlovska priekšlikums – ierosinājums aizstāt likumprojekta Pārejas noteikumos paredzētajā 63. punkta 1. punktā skaitļus un vārdus “2025. gada 15. maijam, ja Pārvaldē līdz 2025. gada 30. aprīlim” ar skaitļiem un vārdiem “2025. gada 15. jūlijam, ja Pārvaldē līdz 2025. gada 1. jūlijam”.

Nr.3 – iekšlietu ministra R.Kozlovska priekšlikums – ierosinājums izteikt likumprojekta Pārejas noteikumos paredzēto 63. punkta 2. punktu šādā redakcijā:

“2) 2025. gada 17. novembrim attiecībā uz personu, kurai Eiropas Savienības pastāvīgā iedzīvotāja statusa pieprasīšanai ir nepieciešams apliecinājums par valsts valodas apguvi, ja Pārvaldē līdz 2025. gada 1. jūlijam ir saņemta informācija par to, ka šī persona līdz 2025. gada 16. jūnijam vismaz vienu reizi ir kārtojusi valsts valodas prasmes pārbaudi un šī persona ir reģistrējusies atkārtotai pārbaudei, ko kārto līdz 2025. gada 30. septembrim, bet Pārvaldē līdz 2025. gada 31. oktobrim nav saņemti nepieciešamie dokumenti Eiropas Savienības pastāvīgā iedzīvotāja statusa pieprasīšanai.”.

R.Bergmanis aicina Iekšlietu ministrijas (turpmāk – IeM) pārstāvjus komentēt priekšlikumus.

V.Vītoliņš izskaidro priekšlikumus Nr.2 un Nr.3. Tie ir tehniski priekšlikumi, saistīti ar iepriekš komisijā notikušo diskusiju. Ņemot vērā vidējo laiku, kas nepieciešams likuma izsludināšanai un vienlīdzības principa ievērošanu, IeM lūdz atbalstīt šos priekšlikumus, ar kuriem tiek pagarināti iepriekš plānotie termiņi.

I.Briede Pilsonības un migrācijas lietu pārvaldes vārdā atbalsta abus priekšlikumus.

R.Bergmanis dod vārdu JB pārstāvei.

L.Vilsone neiebilst pret termiņa pagarinājumiem, bet aicina labot termiņus atbilstoši jridiskās tehnikas noteikumiem. Aicina veidot komisijas priekšlikumus ar šādiem precizējumiem.

*Komisijai nav iebildumu.*

*Notiek diskusija par priekšlikumiem Nr.2 un Nr.3. Jautājumus un komentārus izsaka I.Mūrniece, L.Vilsone, I.Rajevs.*

R.Bergmanis aicina komisiju balsot par priekšlikumu Nr.2.

*Balsojums: par – 6; pret – 1; atturas – 2.*

Komisija **atbalsta** priekšlikumu Nr.2.

R.Bergmanis aicina komisiju balsot par priekšlikumu Nr.3.

*Balsojums: par – 6; pret – 1; atturas – 2.*

Komisija **atbalsta** priekšlikumu Nr.3.

Priekšlikumi Nr.2 un Nr.3 tiek **daļēji atbalstīti** saistībā ar komisijas iepriekšējo lēmumu veidot komisijas priekšlikumus ar precizētiem datumiem.

Nr.5 – iekšlietu ministra R.Kozlovska priekšlikums – ierosinājums aizstāt likumprojekta Pārejas noteikumu paredzētajā 68. punktā skaitļus un vārdus “2025. gada 31. augustam” ar skaitļiem un vārdiem “2025. gada 31. oktobrim”.

V.Vītoliņš izskaidro priekšlikumu, arī tas saistīts ar iepriekš minēto termiņu pagarinājumu. Aicina atbalstīt.

L.Vilsonei un deputātiem nav iebildumu pret piedāvāto redakciju.

R.Bergmanis aicina komisiju balsot par šo priekšlikumu.

*Balsojums: par – 6; pret –1; atturas –2.*

Komisija **atbalsta** priekšlikumu Nr.5.

R.Bergmanis aicina komisiju balsot par atbalstu likumprojektam “Grozījums Imigrācijas likumā” (561/Lp14) trešajā lasījumā.

*Balsojums: par – 7; pret –2; atturas –0.*

**LĒMUMS:**

- atbalstīt likumprojektu “Grozījums Imigrācijas likumā” (561/Lp14) un virzīt to izskatīšanai Saeimas sēdē trešajā lasījumā.

**3. Nacionālās kiberdrošības likums (553/Lp14) 3. lasījumam.**

R.Bergmanis aicina turpināt priekšlikumu izskatīšanu. Informē, ka komisija šodien ir saņēmusi jaunus Aizsardzības ministrijas (turpmāk – AM) priekšlikumus, kā arī AM vēstuli par trīs priekšlikumu (Nr.9, Nr.15, Nr.22) atsaukšanu. Aicina komisiju izskatīt vakardienas sēdē atliktos priekšlikumus.

Nr.2 – aizsardzības ministra A.Sprūda priekšlikums – ierosinājums izteikt likumprojekta 1. panta 29. punktu (pēc likumprojekta atbalstīšanas otrajā lasījumā Saeimā 1. panta 26. punkts) precizētā redakcijā: termina “vidējs saimnieciskās darbības” skaidrojums.

Ir saņemta priekšlikuma precizēta redakcija. E.Kiukucāns to izskaidro.

L.Millere atbalsta jauno redakciju. Uzdod precizējošus jautājumus AM pārstāvjiem.

E.Kiukucāns atbild uz JB jautājumiem.

R.Bergmanis aicina komisiju daļēji atbalstīt priekšlikumu Nr.2 un to iekļaut komisijas priekšlikumā, kas veidots, pamatojoties uz AM piedāvāto precizēto redakciju.

*Komisijai nav iebildumu.*

Komisija nolemj **daļēji atbalsta** priekšlikumu Nr.2 un **atbalsta** komisijas priekšlikumu.

Nr.10 – aizsardzības ministra A.Sprūda priekšlikums – ierosinājums izteikt likumprojekta 11. panta pirmās daļas 6. punktu šādā redakcijā: “6) veikt subjektu publiski pieejamu tīklu un informācijas sistēmu proaktīvu mērķsistēmu un tīklu neietekmējošu skenēšanu, lai atklātu ievainojamības vai nedrošas konfigurācijas un par tām informētu attiecīgos subjektus.”

Arī šim priekšlikumam ir saņemta precizēta redakcija par vārdu izmantošanu. E.Kiukucāns to izskaidro.

*Notiek diskusija par abām priekšlikuma redakcijām, piemēroto terminoloģiju (vārdi “preventīvi”, “proaktīvi”, “skenēšana”, “analīze”). Viedokļus izsaka E.Kiukucāns, L.Millere, I.Skujiņa (CERT.LV), A.Vilks, R.Bergmanis, I.Rajevs, I.Mūrniece. Diskusijas dalībnieki atsaucas uz NIS2 direktīvu* (*Eiropas Parlamenta un Padomes 2022. gada 14. decembra Direktīva (ES) 2022/2555, ar ko paredz pasākumus nolūkā panākt vienādi augstu kiberdrošības līmeni visā Savienībā un ar ko groza Regulu (ES) Nr. 910/2014 un Direktīva (ES) 2018/1972 un atceļ Direktīvu (ES) 2016/1148), kā arī ārvalstu sadarbības aspektu.*

R.Bergmanis slēdz diskusiju, aicina vienoties par atbalstāmo priekšlikuma redakciju.

Komisija nolemj atbalstīt priekšlikumu Nr.10.

Nr.11 – aizsardzības ministra A.Sprūda priekšlikums – ierosinājums izteikt likumprojekta 18. pantu Būtisko pakalpojumu sniedzējs (pēc likumprojekta atbalstīšanas otrajā lasījumā Saeimā 20. pants) jaunā redakcijā.

Arī šim priekšlikumam ir saņemta precizēta redakcija. E.Kiukucāns to izskaidro.

R.Bergmanis aicina komisiju daļēji atbalstīt priekšlikumu Nr.11 un to iekļaut komisijas priekšlikumā, kas veidots, pamatojoties uz AM piedāvāto precizēto redakciju.

*Komisijai nav iebildumu.*

Komisija **daļēji atbalsta** priekšlikumu Nr.11 un **atbalsta** komisijas priekšlikumu.

R.Bergmanis aicina turpināt priekšlikumu izskatīšanu, sākot ar vakar iesākto priekšlikumu Nr.20.

Nr.20 – aizsardzības ministra A.Sprūda priekšlikums – ierosinājums izteikt likumprojekta 35. pantu (pēc likumprojekta atbalstīšanas otrajā lasījumā 37. pantu Ierobežojošās darbības kiberapdraudējuma vai kiberincidenta gadījumā) jaunā redakcijā.

U.Lībietis (LIKTA) aktualizē apsardzes komersantu jautājumu, kura regulējums attiecas uz izskatāmo priekšlikumu.

E.Kiukucāns informē par AM sagatavotajiem panta (5) daļas precizējumiem.

*Notiek diskusija par 37. panta tvērumu un redakciju. Viedokļus un komentārus izsaka U.Lībietis, E.Kiukucāns, S.Lepere-Justamente (AM), L.Millere, I.Skujiņa, R.Bergmanis, A.Švinka, Satversmes aizsardzības biroja pārstāvis.*

R.Bergmanis slēdz diskusiju, aicina komisiju atbalstīt komisijas priekšlikumu.

Komisija **daļēji atbalsta** priekšlikumu Nr.20 un **atbalsta** komisijas priekšlikumu.

Nr.21 – aizsardzības ministra A.Sprūda priekšlikums – ierosinājums izteikt likumprojekta 41. pantu Subjektu atbilstības pašnovērtējuma ziņojums jaunā redakcijā.

S.Lepere-Justamente izskaidro priekšlikumu un informē par komisijai nosūtīto šī priekšlikuma precizējumu: panta numuru (43. pants), precizējumus panta pirmajā un otrajā daļā.

L.Millere informē, ka JB nav iebildumu pret precizēto priekšlikuma redakciju.

R.Bergmanis slēdz diskusiju, aicina komisiju atbalstīt komisijas priekšlikumu.

Komisija **daļēji atbalsta** priekšlikumu Nr.21 un **atbalsta** komisijas priekšlikumu.

Nr.22 – aizsardzības ministra A.Sprūda priekšlikums – ierosinājums izteikt likumprojekta 43. panta (pēc likumprojekta atbalstīšanas otrajā lasījumā Saeimā 45. pants) divpadsmito daļu jaunā redakcijā.

Priekšlikums ir atsaukts.

Nr.23 – aizsardzības ministra A.Sprūda priekšlikums – ierosinājums izteikt likumprojekta 46. pantu Soda naudas piemērošana un piespiedu izpildes noteikumi jaunā redakcijā.

E.Kiukucāns izskaidro priekšlikumu un informē par precizēto AM redakciju. Priekšlikums būtiski pārstrādāts sadarbībā ar JB un TM. Informē par būtiskajām atšķirībām jautājumā par soda sankcijām un deleģējumu Ministru kabinetam (turpmāk – MK).

L.Millere atzīmē, ka jaunā redakcija vairāk atbilst NIS2 direktīvas būtībai. JB nav būtisku iebildumu. Aicina atbalstīt vēlāk iesniegto precizēto redakciju.

R.Bergmanis aicina komisiju atbalstīt komisijas priekšlikumu.

Komisija **daļēji atbalsta** priekšlikumu Nr.23 un **atbalsta** komisijas priekšlikumu.

Nr.24 – aizsardzības ministra A.Sprūda priekšlikums – ierosinājums aizstāt pārejas noteikumu 2. punktā skaitļus un vārdus “2024. gada 1. oktobrim” ar skaitļiem un vārdiem “2024. gada 17. oktobrim”.

E.Kiukucāns paskaidro, ka šeit paredzēts salāgot MK noteikumu izstrādi ar NIS2 direktīvā norādītajiem ieviešanas termiņiem.

L.Millere apliecina, ka JB nav iebildumu.

R.Bergmanis aicina komisiju atbalstīt šo priekšlikumu.

*Komisijai nav iebildumu.*

Komisija nolemj atbalstīt priekšlikumu Nr.24.

Nr.25 – aizsardzības ministra A.Sprūda priekšlikums – ierosinājums aizstāt pārejas noteikumu 5. punktā skaitļus un vārdus “2024. gada 1. oktobrim” ar skaitļiem un vārdiem “2025. gada 1. janvārim”.

E.Kiukucāns izskaidro, ka tas ir redakcionāls priekšlikums, attiecas uz Digitālās drošības komitejas nolikuma izstrādi un termiņu.

L.Millere apliecina, ka JB nav iebildumu.

R.Bergmanis aicina komisiju atbalstīt šo priekšlikumu.

*Komisijai nav iebildumu.*

Komisija nolemj atbalstīt priekšlikumu Nr.24.

Nr.26 – aizsardzības ministra A.Sprūda priekšlikums – ierosinājums svītrot likumprojekta pārejas noteikumu 6. punktā vārdus un skaitļus “ne ilgāk kā līdz 2024. gada 1. oktobrim”.

E.Kiukucāns paskaidro, ka šis priekšlikums saistīts ar esošo MK noteikumu Nr.462 un Nr.100 darbības termiņu. Paredzēts pieņemt pantā minētos jaunos noteikumus. Tā kā JB nepiekrīt šai redakcijai, AM piedāvā termiņu 2024. gada 17. oktobri.

L.Millere uzsver, ka konkrēts termiņš šajā punktā ir jānorāda.

R.Bergmanis aicina komisiju atbalstīt komisijas priekšlikumu (termiņa norāde).

Komisija **daļēji atbalsta** priekšlikumu Nr.26 un **atbalsta** komisijas priekšlikumu.

Nr.27 – aizsardzības ministra A.Sprūda priekšlikums – ierosinājums aizstāt likumprojekta pārejas noteikumu 10. punktā skaitļus un vārdus “2025. gada 1. jūlijam” ar skaitļiem un vārdiem “2025. gada 1. oktobrim”.

E.Kiukucāns izskaidro priekšlikumu par termiņu noteikšanu, ierosināts pagarināt iepriekš plānoto termiņu.

L.Millere apliecina, ka JB nav iebildumu.

R.Bergmanis aicina komisiju atbalstīt šo priekšlikumu.

*Komisijai nav iebildumu.*

Komisija nolemj atbalstīt priekšlikumu Nr.27.

Nr.28 – aizsardzības ministra A.Sprūda priekšlikums – ierosinājums aizstāt likumprojekta pārejas noteikumu 12. punktā skaitļus un vārdus “2025. gada 1. jūlijam” ar skaitļiem un vārdiem “2025. gada 1. oktobrim”.

E.Kiukucāns izskaidro norādītos termiņus, pagarinājuma nepieciešamību.

L.Millere apliecina, ka JB nav iebildumu.

R.Bergmanis aicina komisiju atbalstīt šo priekšlikumu.

*Komisijai nav iebildumu.*

Komisija nolemj atbalstīt priekšlikumu Nr.28.

Nr.29 – aizsardzības ministra A.Sprūda priekšlikums – ierosinājums papildināt likumprojekta pārejas noteikumus ar jaunu punktu šādā redakcijā: "Būtisko pakalpojumu sniedzēji, kas ir finanšu vienības regulas 2022/2554 2. panta 2. punkta izpratnē, līdz 2025. gada 17. janvārim attiecībā uz risku pārvaldību – trešo personu saistīto risku pārvaldību, darbības noturību, testēšanu un incidentu ziņošanu piemēro attiecīgo jomu regulējošajos normatīvajos aktos noteiktās prasības, kas ir spēkā līdz šā likuma spēkā stāšanās dienai."

E.Kiukucāns informē, ka šis priekšlikums izstrādāts sadarbībā ar Latvijas Banku, tas saistīts ar topošo DORA regulu. Tiek paredzēts pārejas periods DORA regulas ieviešanai.

L.Millere vēlas skaidrojumu par norādīto datumu.

E.Kiukucāns paskaidro, ka šis datums izriet no regulas.

R.Bergmanis aicina komisiju atbalstīt šo priekšlikumu.

*Komisijai nav iebildumu.*

Komisija nolemj atbalstīt priekšlikumu Nr.29.

Nr.30 – aizsardzības ministra A.Sprūda priekšlikums – ierosinājums precizēt likumprojekta spēkā stāšanās laiku un izteikt šādā redakcijā: “Likums stājas spēkā 2024. gada 1.septembrī.”

L.Millerei un deputātiem nav iebildumu pret šo termiņu.

R.Bergmanis aicina komisiju atbalstīt šo priekšlikumu.

*Komisijai nav iebildumu.*

Komisija nolemj atbalstīt priekšlikumu Nr.30.

R.Bergmanis aicina komisiju izskatīt vēl papildus saņemtos AM priekšlikumus ar dažādiem precizējumiem.

AM priekšlikums – ierosinājums svītrot visā likumprojekta tekstā aiz vārdiem “pēdējā finanšu gada kopējais neto apgrozījums” (attiecīgā locījumā) vārdu “pasaulē”.

L.Millere pamato šāda priekšlikuma nepieciešamību.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

L.Millere norāda uz iepriekšējā sēdē nenoskaidrotajiem jautājumiem par farmācijas preparātiem un sabiedriskajiem medijiem. Jaunās precizētās redakcijas, atbilstošas Farmācijas likumam, jau ir ietvertas atbalstītajā 20. panta redakcijā, komisijas priekšlikumā. Šobrīd jautājums ir atrisināts.

AM priekšlikums – ierosinājums izslēgt 26.pantā vārdus “un formātu”.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

AM priekšlikums – ierosinājums aizstāt likumprojekta 34. panta astotajā daļā vārdu “veic” ar vārdiem “var veikt”.

L.Millere izskaidro šāda precizējuma nepieciešamību.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

AM priekšlikums – ierosinājums izteikt likumprojekta 36. panta ceturtās daļas 2. punktu šādā redakcijā: “2) ar Nacionālā kiberincidentu krīzes vadības plāna īstenošanu saistītās mācībās;”.

L.Millere atbalsta ministrijas piedāvājumu.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

AM priekšlikums – ierosinājums izslēgt likumprojekta 39. panta sestajā daļā vārdus iekavās “ievainojamības atklājējs”.

L.Millere komentē AM priekšlikumu, JB nav iebildumu.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

AM priekšlikums – ierosinājums izteikt likumprojekta 45. panta piektās daļas 3. punktu šādā redakcijā: “3) uz laiku aizliegt jebkurai fiziskajai personai, kas subjektā ir atbildīga par vadības un pārstāvības pienākumu veikšanu izpildinstitūcijas vai izpildinstitūcijai līdzvērtīgā līmenī, veikt vadības un pārstāvības funkcijas.”

L.Millere pamato šādas normas nepieciešamību, atsaucas uz NIS2 direktīvu. Vēlas AM skaidrojumu šajā jautājumā, kas ietverts piedāvātajā redakcijā.

AM pārstāvji izskaidro piedāvāto redakciju.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

AM priekšlikums (ar JB precizējumiem) – ierosinājums izteikt likumprojekta 45. panta sestās daļas 8. punktu šādā redakcijā: “8) cik lielā mērā fiziskā persona, kura subjektā ir atbildīga par vadības un pārstāvības pienākumu veikšanu izpildinstitūcijas vai izpildinstitūcijai līdzvērtīgā līmenī sadarbojas ar Nacionālo kiberdrošības centru un Satversmes aizsardzības biroju.”

L.Millere pamato šādas normas formulējumu, iesaka precizējumus AM redakcijā.

E.Kiukucāns atbalsta L.Milleres ieteikumu.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

AM – priekšlikums – ierosinājums izteikt likumprojekta pārejas noteikumu 3. punktu šādā redakcijā: “3. Ministru kabinets līdz 2025. gada 1. aprīlim nosaka kritērijus un kārtību, kādā Latvija veic kiberuzbrukumu attiecināšanu.”

S.Lepere-Justamente paskaidro, ka tas ir saistīts ar likuma 38. pantu. Pie nepieciešamā normatīvā akta (instrukcijas) šobrīd strādā Ārlietu ministrija.

L.Millere atbalsta piedāvāto redakciju.

R.Bergmanis aicina komisiju veidot komisijas priekšlikumu attiecībā uz ieteikto redakciju.

*Deputātiem nav iebildumu.*

Komisija atbalsta piedāvāto komisijas priekšlikuma redakciju.

R.Bergmanis dod vārdu Latvijas Pārtikas tirgotāju asociācijas (turpmāk – LPTA) izpilddirektoram N.Krūzītim.

N.Krūzītis komentē LPTA redzējumu attiecībā uz izskatāmo likumprojektu. Atzīmē vienotas terminoloģijas pielietojuma nepieciešamību, piem., “tiešsaistes tirdzniecības vieta”. Ir svarīgi atsaukties uz jau esošajiem normatīvajiem aktiem.

L.Millere komentē aktualizēto terminoloģijas jautājumu saistībā ar NIS 2 direktīvu. Vēlas AM komentāru.

E.Kiukucāns sniedz ministrijas skaidrojumu par aktualizētā termina skaidrojumu. Atsaucas uz citiem likumiem, kuri ir saskaņoti ar ES dokumentiem. Ieviešot jauno likumu dzīvē, AM ņems vērā mazumtirdzniecības aspektus.

*Notiek diskusija par N.Krūzīša aktualizēto jautājumu un terminu skaidrojumiem.*

R.Bergmanis aicina komisiju balsot par atbalstu likumprojektam “Nacionālais kiberdrošības likums” (553/Lp14) trešajā lasījumā.

*Komisija vienbalsīgi atbalsta.*

**LĒMUMS:**

- atbalstīt likumprojektu “Nacionālās kiberdrošības likums” (553/Lp14) un virzīt to izskatīšanai Saeimas sēdē trešajā lasījumā.

**R.Bergmanis** pateicas visiem par dalību sēdē un likumprojekta izstrādē, slēdz sēdi.

Sēde pabeigta plkst. 11:20.

Komisijas priekšsēdētājs R.Bergmanis

Komisijas sekretārs J.Skrastiņš

Protokolētāja I.Silabriede